Expropierile pentru lotul 3 de la autostrada Sibiu – Orăștie, aprobate în ședință de Guvern

În vederea finalizării lucrărilor la Autostrada Orăştie-Sibiu, Guvernul ar putea adopta în ședința de azi o hotărâre care va reglementa momentul și modul în care se vor desfășura procedurile de expropriere a imobilelor proprietate privată situate pe amplasamentul suplimentar al lucrării de utilitate publică al autostrăzii.

Pe acest tronson de autostradă, care leagă România de Nădlac, mai trebuie finalizat Lotul 3. Potrivit fostului ministru al Transporturilor, Dan Șova, care a inspectat tronsoanele de autostradă Arad – Nădlac, Lugoj – Deva şi Orăştie – Sibiu, Lotul 3 al autostrăzii Orăştie – Sibiu, singurul care mai trebuie dat în folosinţă între cele două localităţi, va fi gata în 15 noiembrie.

Lucrările la lotul 3 al autostrăzii Orăştie – Sibiu, cu o lungime de 22 kilometri, sunt executate de constructorul Impregilo – Salini.

Italienii au întâmpinat probleme generate de alunecări de teren pe o porțiune de șase kilometric și au solicitat pentru lucrări suplimentare 365 de milioane de lei.

Divergențele dintre constructor și CNADNR au fost tranșate de un Complet de Arbitraj, astfel că italienii au primit doar 26 de milioane de lei.

În plus, constructorul s-a angajat să finalizeze lucrările până la 15 noiembrie 2014, potrivit lui Șova.

Sursa: evz.ro